

Projekt **Sledljivost porekla pri pasmi krškopoljski prašič** se izvaja v okviru ukrepa M16 Sodelovanje iz PRP 2014-2020, podukrepa 16.2 Podpora za pilotne projekte ter za razvoj novih proizvodov, praks, procesov in tehnologij.

**Vodilni partner projekta**: KGZS-Zavod Novo Mesto, Šmihelska cesta 14, 8000 Novo Mesto

Partnerji projekta:   
KGZS Zavod Novo Mesto

Žgajnar Tina

Društvo za ohranjanje podeželske dediščine Belčji vrh

Dežman Štefan

Univerza v Ljubljani

Društvo rejcev krškopoljskih prašičev

Kunst 1966, gostilna d.o.o.

Ložar Elizabeta

Kamenik Tončka

KGZS Zavod Celje

Trajanje projekta: 22. 11. 2019 do 22. 11. 2022

**Splošni cilj projekta** Glavni cilj je vpeljava sledljivosti in mesa iz prašičev krškopoljske pasme po celotni verigi z vpeljavo postopkov dokazovanja izvora porekla mesa in mesnih izdelkov. Projekt bo vpeljal možnost nadzora nad pravilnim označevanjem porekla mesa, izdelkov in menijev glede na izvor mesa.

**Pričakovani rezultati**Vpeljava sledljivosti od izločitve in na liniji klanja do saržnih številk. Vpeljana možnost nadzora nad izvorom surovine v mesnih izdelkih. Povečana dostopnost mesa in mesnih izdelkov iz prašičev krškopoljske pasme. Prepoznane in vsaj delno raziskane za potrošnika najpomembnejše lastnosti mesnih izdelkov. Sprememba rejskega programa za avtohtono pasmo z vključitvijo nove, za potrošnika pomembne lastnosti v napoved plemenske vrednosti.

**Povzetek**Krškopljski prašič je edina avtohtona pasma prašičev v Sloveniji. Zadnja leta stalež raste, gre pa za manjše reje, kjer reja prašičev ni osnovna dejavnost. V preteklih letih je bilo narejenih več raziskav na temo plodnosti, rastnosti in kakovosti mesa te pasme. Potrjeno je bilo, da je meso boljše tehnološke kakovosti v primerjavi s komercialnimi pitanci in hibridom 12. Maščobnokislinska sestava mišične maščobe je pri krškopoljskem prašiču v primerjavi s komercialnimi pitanci imela večjo vsebnost n-3 večkratnenasičenih maščobnih kislin in boljše razmerje n-6/n-3. V EIP bomo zasledovali splošne cilje ohranjanja pasme, ob tem pa dosegli posebne cilje projekta, ki so: vpeljana sledljivost do izločitve in na liniji klanja do saržnih številk, vpeljana možnost nadzora nad izvorom surovine v mesnih izdelkih, povečana dostopnost mesa in mesnih izdelkov, prepoznane najpomembnejše lastnosti mesa, sprememba rejskega programa z vključitvijo novih, za potrošnika pomembnih lastnosti.

**Povezavi**

* spletna stran Evropske komisije, namenjena Evropskemu kmetijskemu skladu za razvoj podeželja <http://ec.europa.eu/agriculture/rural-development-2014-2020/index_sl.htm>
* spletna stran PRP 2014–2020, [www.program-podezelja.si/](http://www.program-podezelja.si/)